**Kutsu**


Tervetuloa Liisa Väisäsen **Mitä symbolit kertovat** -kirjan julkistamistilaisuuteen!

**Aika**: to 17.9.2015 klo 16–17

**Paikka:** Tuomiokirkon Krypta, Kirkkokatu 18, 00100 Helsinki

**Ilmoittautuminen** [ilmo@kirjapaja.fi](mailto:ilmo@kirjapaja.fi) **Haastattelupyynnöt**: [marja-liisa.saraste@kirjapaja.fi](mailto:marja-liisa.saraste@kirjapaja.fi) tai 09 6877 4568

**Arvostelukappaletilaukset ja kuvapyynnöt**: [minna.vatja@kirjapaja.fi](mailto:minna.vatja@kirjapaja.fi)

 **LIISA VÄISÄNEN: Mitä symbolit kertovat – Taidetta pintaa syvemmältä**

Symbolit ovat osa omaa historiaamme ja kulttuuriamme, ja niitä ymmärtämällä taideteoksetkin aukeavat uudella tavalla. Symbolit auttavat tunnistamaan paitsi aiheita myös aikakausia. Jopa lomamatkoista saa symbolien kieleen perehtynyt enemmän irti. Kun käsittelemme rahaa, näemme maiden lippuja, painamme puhelimen vihreää luuria, noudatamme liikennemerkkien ohjeita tai peukutamme, olemme tekemisissä symbolien kanssa.

Julkistamistilaisuudessa **Liisa Väisänen** kertoo symboleista ja esittelee länsimaisen taiteen keskeisimpiä aiheita antiikista 1800-luvun loppuun. FTLiisa Väisänen on symbolitutkija ja länsimaisen kulttuurihistorian tuntija. Hän on suosittu luennoitsija. Tilaisuuteen on vapaa pääsy.

**Mitä symbolit kertovat** on mainio opas kaikille kuvallisesta kielestä kiinnostuneille. Yksikään symboli ei jää irtonaiseksi osaksi, vaan kaikki kuvat kytkeytyvät suurempaan kokonaisuuteen. Kirjassa on **Marco Peretton** valokuvat.

**Liisa Väisänen** on julkaissut aiemmin mm. teokset *Kristilliset symbolit* sekä *Verkkaisuuden filosofiaa*. Väisänen on asunut lähes koko aikuisikänsä ulkomailla, viimeiset 20 vuotta Italiassa, kunnes hän vuonna 2014 muutti Espanjaan, Andalusiaan. Nykyään hän toimii luennoitsijana, asiantuntijaoppaana sekä tietokirjailijana. Menneisyydessään Liisa on ollut myös ammattinyrkkeilijä, ja nykyisin symbolien tutkimuksen ohella hän kasvattaa puutarhassaan banaaneja.

